O‘zbekiston xalq artisti Erkin Komilov nega Rustam Sa’diyevning filmlarida ishtirok etmayotganining sababini oshkor qildi. Uning intervyusi “Darakchi” gazetasida bosilib chiqdi. Rustam Sa’diyevning “O‘gay ona” filmidagi ishtirokini eslar ekan, Erkin Komilov shunday dedi:“Shu film uchun arzimas gonorar yozib bergan. O‘shanda qo‘ng‘iroq qilib, “Mehnatim singgan, bergan gonoraring kam-ku?” deganimni bilaman, o‘dag‘aylab “Sizni qaytib filmlarimga taklif qilmayman!” degan. “Unda ochimdan o‘lar ekanman-da”, degandim. Mana rejissyorning aktyorga munosabati”.